Na Motho e Mong le e Mong o na le Lengeloi la Hae?
SEHLOOHO SE KANTLE | NA MANGELOI A HLILE A TENG?
Ha ho na motho ea nang le lengeloi le hlokometseng eena feela. Empa Jesu o ne a bolela’ng ha a re: “Iponeleng hore le se ke la nyelisa e mong oa ba banyenyane bana; etsoe kea le bolella hore mangeloi a bona leholimong kamehla a bona sefahleho sa Ntate ea leholimong.” (Matheu 18:10) Ha e le hantle o ne a mpa a hlakisa hore mangeloi a rata motho e mong le e mong ea etsang thato ea Molimo. Batho ba ratang Molimo ba tseba taba ena kahoo, ha ba ipehe kotsing ka boomo hobane ba re mangeloi a tla ba pholosa.
Sena ha se bolele hore mangeloi ha a thuse batho ho hang. (Pesaleme ea 91:11) Batho ba bang ba lumela hore Molimo o sebelisa mangeloi ho ba thusa. Kenneth eo ho builoeng ka eena pejana le eena o lumela taba eo. Hangata Lipaki Tsa Jehova li bona taba ena nakong eo li bolellang batho molaetsa oa Bibele. Ha ho motho ea hlileng a tsebang hore na Molimo o sebelisa mangeloi ha ho le joang hobane ha a bonahale. Empa re lokela ho lula re mo leboha ha a re thusitse, ho sa tsotellehe hore na ke ka mangeloi kapa che.—Bakolose 3:15; Jakobo 1:17, 18.
Lebaka la ho Rapela ka Lebitso la Jesu
Bosiung ba ho qetela a le lefatšeng, Jesu o ile a qalisa mokhoa o mocha oa ho atamela Molimo.